**CONSTRUIM CEL MAI COMPLEX CENTRU TERAPEUTIC PENTRU AUTISM DIN ROMÂNIA**

**Asociația Sf. Stelian, Ocrotitorul Copiilor – 14 ani de speranță și umanitate**

Într-o lume în care suferința apasă greu asupra celor mai fragili, Asociația Sf. Stelian, Ocrotitorul Copiilor din Focșani, a devenit, în 14 ani de activitate, un bastion al speranței pentru peste 8.500 de suflete. Născută din inițiativa unui preot și a unui medic pediatru, organizația acționează pe trei direcții esențiale – medicală, socială și educațională – transformând neputința în sprijin concret.

**Trei direcții, un singur scop: binele comunității**

🔹**Medical** – Consultații gratuite pentru logopedie, kinetoterapie, pediatrie și TSA, oferite de specialiști dedicați.

🔹**Social** – Ajutor constant pentru copiii din medii defavorizate, prin donații, activități recreative și programe de integrare.

🔹**Educațional** – Sprijin pentru examenele de capacitate și bacalaureat, plus ateliere creative, muzică, sport și lectură ca terapie.

**O comunitate unită în slujba binelui :** Prin sprijinul autorităților locale și al comunității, sediul din Focșani a fost renovat cu o investiție de 2 miliarde de lei, mobilizată prin donații. Cu peste 100 de voluntari – cadre didactice, medici, asistenți și elevi – și circa 50 de companii partenere de-alungul timpului, Asociația Sf. Stelian dovedește că solidaritatea poate schimba destine.

**Un nou orizont:**

**CEL MAI COMPLEX CENTRU TERAPEUTIC PENTRU AUTISM DIN ROMÂNIA**

Pentru a răspunde unei nevoi stringente, Asociația Sf. Stelian demarează, din 2023, construcția celui mai complex centru terapeutic pentru autism din țară, în localitatea Farcaș, comuna Reghiu, Vrancea. Acesta va include un centru incluziv, spații de cazare, complex terapeutic, parc senzorial și o microfermă – toate menite să ofere un cadru complet de recuperare și integrare.

Stadiul fizic actual: prima clădire la stadiul de finisaje și se lucreaza la proiectul complexului terapeutic-Certificat de Urbanism.

Ne bizuim pe toți cei care pot dărui, pentru ca fiecare copil să aibă acces la îngrijire, educație și speranță. Pentru sprijin și detalii, datele noastre de contact sunt:

office.astoc@gmail.com/📞 0749055460/ **SMS:8845 cu text: ORIZONT** /[www.autismvrancea.ro](http://www.autismvrancea.ro)

**Luminița Duță**
Președinte, Asociația Sf. Stelian, Ocrotitorul Copiilor